cyanic-selkie/wikianc huggingface dataset:
Ong Teng Cheong
Menggantikan Lim Chee Onn
Pada 1983, Ong menggantikan Lim Chee Onn sebagai setiausaha agung kesatuan sekerja Kongres Kesatuan Sekerja Kebangsaan (NTUC). Dari segi sejarah, kesatuan-kesatuan sekerja bukan komunis yang dipimpin oleh NTUC mempunyai hubungan yang erat dengan pemerintah PAP dalam sebuah sistem pakatan tiga pihak. NTUC juga merupakan sekutu politik PAP dan telah membantu parti itu untuk mencapai kemenangan pada tahun 1960an. Namun pada tahun 80an, hubungan antara NTUC dan PAP menjadi semakin renggang.
Ketua-ketua akar umbi yang lanjut usia sering diketepikan daripada membuat keputusan-keputusan penting dalam NTUC. Menurut penganalisa Michael Barr, pucuk pimpinan NTUC dikuasai oleh teknokrat PAP yang tidak ada hubungan dengan gerakan kesatuan sekerja. PM Lee Kuan Yew berasa Lim, sebagai setiausaha agung NTUC, tidak berjaya merapatkan jurang di antara ketua-ketua kesatuan sekerja dengan golongan elit pemerintah. Disebabkan itu, Lee mengumumkan bahawa Lim akan dilepskan dari jawatannya di NTUC dan akan digantikan oleh Ong Teng Cheong.
Krokåsen
Krokåsen merupakan sebuah kampung yang terletak di dalam negara Norway.
Operasi pengamanan di Nagorno-Karabakh
thumb|upright=1.5|{{legend|#3ac4c6|Kawasan yang ditawan oleh Azerbaijan semasa perang.}} {{legend|#7db47c|Kawasan yang dikembalikan kepada Azerbaijan mengikut [[perjanjian gencatan senjata Nagorno-Karabakh monastery|perjanjian gencatan senjata.}} {{legend|#fdae7b|Kawasan di Nagorno-Karabakh tempat pengaman Rusia beroperasi.}} {{legend|#7ba2dd|Koridor Lachin dan biara Dadivank tempat pengaman Rusia beroperasi.}} ]]
Misi pengamanan di Nagorno-Karabakh merujuk kepada ongoing operasi pengamanan, terutamanya oleh Rusia, di rantau Nagorno-Karabakh akibat perang Nagorno-Karabakh 2020. Operasi tersebut bertujuan untuk memantau gencatan senjata antara tentera Armenia dan Azerbaijan. Turki juga menyertai dalam pemerhatian.
Ong Teng Cheong
Membaiki hubungan dengan kesatuan sekerja
Ong telah bekerja keras untuk membaiki hubungan di antara pemerintah dengan kesatuan sekerja. Selepas beberapa bulan bertugas sebagai setiausaha agung, Ong telah berdepan dengan pucuk pimpinan Kesatuan Pekerja Industri Petroleum (United Workers Of Petroleum Industry - UWPI) dan meyakinkan mereka untuk menerima usulan sistem kesatuan sekerja dalam syarikat. Pada tahun 1985, Ong menyokong secara rasmi dasar pemerintah dalam isu ini semasa perundingan Triennial Delegates Conference.
Walaupun aksi mogok tidak dibenarkan dan kesatuan sekerja dilarang berbincang dengan pekerja tentang isu naik pangkat, penggajian, pembuangan dari kerja, pengurangan tenaga kerja dan lain-lain lagi, pemerintah rata-ratanya banyak memperkenalkan langkah-langkah untuk melindungi kebajikan pekerja sejak tahun 1960an. Pertikaian antara pekerja dan majikan sering akan ditangani oleh Mahkamah Timbang Tara Perusahaan yang mempunyai kuasa yang besar.
Ketua-ketua akar umbi di dalam kesatuan sekerja pula semakin risau akan penyisihan mereka dari arena politik negara. Peter Vincent, Presiden NTUC dari 1980 to 1984, menyatakan teknokrat PAP sepatutnya bertugas sebagai "penasihat NTUC sahaja sehingga mereka mendapat mandat daripada gerakan kesatuan sekerja". Sebagai respons, Ong telah meningkatkan "kerjasama dengan rakan sekerjanya di NTUC".
Ong merupakan seorang penyokong kuat kesatuan sekerja. Beliau "berusaha keras untuk mempertahankan dan mengutamakan hak kesatuan sekerja, sesuatu yang tidak pernah dilihat di dalam diri bekas setiasuasa agung NTUC, Lim". Disebabkan pengaruh besar yang dimiliki oleh Ong, banyak kesatuan sekerja yang telah bekerjasama dalam melaksanakan strategi-strategi perusahaan permerintah.
Pada Januari 1986, Ong meluluskan sebuah aksi mogok dalam perusahaan perkapalan kerana percaya "pihak pengurusan telah mengambil kesempatan atas para pekerja mereka". Namun, Ong tidak memaklumkan kepada Kabinet akan keputusannya kerana khuatir Kabinet akan menghalangnya.
Ong mengimbas kembali peristiwa ini dalam sebuah interviu dengan majalah Asiaweek: "Ada di antara mereka (anggota Kabinet) yang marah dengan saya terutama sekali Menteri Perdagangan dan Industri dan pegawai-pegawainya. Mereka menerima panggilan dari Amerika bertanya apa yang telah terjadi kepada Singapura" Tony Tan, Menteri Perdagangan dan Industri pada masa itu, menentang dengan hebat aksi mogok itu kerana khuatir dengan reaksi pelabur ataupun impak ke atas pelaburan asing yang diperlukan untuk mencipta pekerjaan-pekerjaan baharu. Ong pula melihat aksi mogok ini sebagai suatu kejayaan: "Saya mempunyai tugas yang harus dijalankan..[aksi mogok itu] hanya mengambil masa 2 hari. Semua isu yang dipertikaikan telah diselesaikan. Peristiwa ini hanya membuktikan bahawa pihak pengurusan cuba mencari jalan untuk mengambil kesempatan."
Bantahan terhadap Amerika Syarikat
Sebagai setiausaha agung NTUC, Ong juga telah menganjurkan sebuah bantahan raksasa seramai 4,000 orang terhadap pemerintah Amerika Syarikat atas campur tangan Setiausaha Pertamanya, E. Mason Hendrikson, dalam sebuah pilihan raya umum tempatan.
Kepresidenan
Ong telah dilantik sebagai president kelima Singapura pada 1993. . Ong mendapat sokongan daripada PAP untuk bertanding jawatan ini. Ong telah bertanding dengan Chua Kim Yeow, bekas akauntan negara. Sebanyak 1,756,517 undi telah dibuang. Ong menerima 952,513 undi manakala Chua menerima 670,358 undi, walaupun Ong lebih giat berkempen dan lebih menonjolkan diri. Semasa menjadi Presiden, Ong banyak memulakan projek-projek kebajikan, antaranya yang terkenal ialah President's Star Charity.
Sejurus selepas pelantikannya sebagai presiden, Ong terlibat dalam satu perbalahan dengan pemerintah tentang isu mengakses maklumat rizab kewangan negara itu. Pemerintah mengatakan bahawa maklumat itu akan mengambil masa yang sangat lama untuk disiapkan. Ong berbincang dengan Akauntan Negara tentang perkara ini dan kemudian hanya meminta untuk mengisytiharkan sahaja semua asetnya dalam bentuk senarai yang boleh disiapkan dalam masa beberapa bulan. Namun, senarai yang lengkap hanya dapat disiapkan oleh pemerintah setelah 3 tahun maklumat itu diminta oleh Ong.
Dalam sebuah interviu dengan majalah Asiaweek, enam bulan setelah bersara dari jawatan presiden, Ong mengatakan bahawa beliau meminta supaya rizab negara diaudit kerana memang sudah menjadi tanggungjawabnya sebagai presiden untuk melakukannya.
Pada tahun terakhir kepresidenannya (1998), Ong dapat tahu daripada akhbar tempatan bahawa pemerintah ingin mengemukakan rang undang-undang untuk menjual Post Office Savings Bank (POSB) kepada The Development Bank of Singapore. POSB pada masa itu merupakan badan berkanun pemerintah dan rizabnya berada di bawah jagaan Presiden. Menurut Ong, usulan ini tidak mengikuti prosedur yang sesuai dan langkah pemerintah seperti tidak menghiraukan kedudukan Ong sebagai penjaga rizab. Ong telah menghubungi pucuk pemimpin pemerintah untuk memaklumkan tentang perkara ini. Namun, di sebalik usahanya, pemerintah telah menjual bank POSB kepada DBS.
Ong menerima Darjah Kesatria Grand Cross of the Order of St Michael and St George (GCMG) daripada Queen Elizabeth II pada 1998.
Ong memutuskan untuk tidak bertanding bagi penggal kedua sebagai presiden pada 1999 atas beberapa sebab; antaranya ialah kematian isterinya. Ong berundur dari jawatan Presiden pada umur 63 tahun dan digantikan oleh S. R. Nathan.
Kematian
Isteri Ong, Ling Siew May, meninggal dunia pada 30 Julai 1999 selepas penyakit barahnya kambuh. Beliau berumur 62 tahun.
Ong pula meninggal dunia pada 8 Februari 2002 akibat penyakit limfoma pada pukul 8:14 malam di rumahnya setelah dibenarkan keluar dari hospital beberapa hari sebelumnya. Beliau berumur 66 tahun dan meninggalkan dua orang anak, Tze Guan dan Tze Boon.
Keluarga Ong memutuskan untuk tidak menjalankan upacara pengebumian negara kerana tarikh kematiannya terlalu dekat dengan perayaan Tahun Baru Cina. Sebelum Ong meninggal, beliau pernah berpesan bahawa abunya harus disemadikan di Pusat Menyimpan Abu Mayat Mandai bersama rakyat jelata daripada dimakamkan di Tanah Perkuburan Negara Kranji. Buat kali pertama, bendera Singapura dikibarkan setengah tiang di semua bangunan pemerintah sebagai penghormatan terakhir.
Legasi
Biasiswa Keprofesoran Muzik Ong Teng Cheong telah dilancarkan oleh Universiti Nasional Singapura pada 2 Oktober 2002 bagi memperingati Ong.
Microsoft
Microsoft Corporation (nasdaq: MSFT, ) ialah sebuah perbadanan teknologi komputer Multinasional yang membangunkan, mengilang, melesenkan dan menyokong beraneka keluaran perisian untuk kegunaan peralatan komputer. Antara keluaran syarikat yang beribu pejabat di Redmond, Washington, Amerika Syarikat ini ialah sistem pengendalian Microsoft Windows dan set perisian produktiviti Microsoft Office. Produk-produk ini menempa kedudukan terpenting dalam pasaran komputer meja dengan anggaran bahagian pasaran setinggi 90% atau lebih seperti pada tahun 2003 bagi Microsoft Office dan 2006 bagi Microsoft Windows seiring dengan misi asal syarikat ini iaitu "sebuah komputer di atas setiap meja dan di dalam setiap rumah mengendalikan perisian Microsoft". :)
Microsoft yang mula-mulanya ditubuhkan pada tahun 1975 untuk membangunkan dan menjual pentafsir BASIC untuk Altair 8800 bangkit untuk mendominasi pasaran sistem pengendalian komputer rumah dengan MS-DOS pada pertengahan 1980-an. Syarikat ini mengeluarkan satu penawaran awam permulaan (IPO) di pasaran saham, di mana disebabkan berikutan kenaikan harga saham telah melahirkan 4,000 orang jutawan dan kira-kira 12,000 jutawan di kalangan kakitangan Microsoft. Sepanjang sejarahnya syarikat ini dijadikan sasaran kritikan atas pelbagai sebab, termasuk amalan perniagaan memonopoli—kedua-dua Jabatan Keadilan Amerika Syarikat dan Suruhanjaya Eropah merupakan antara pihak yang mengheret Microsoft ke mahkamah atas pencabulan antiamanah dan pembungkusan perisian.
Microsoft juga berpijak di pasaran-pasaran selain sistem pengendalian dan set perisian pejabat dengan aset-aset seperti rangkaian televisyen kabel MSNBC, portal Web MSN dan ensiklopedia multimedia Microsoft Encarta. Syarikat ini juga memasarkan produk perkakasan komputer seperti tetikus Microsoft dan produk hiburan rumah seperti Xbox, Xbox 360, Zune dan MSN TV. Dikenali kerana apa yang disifatkan secara amnya sebagai budaya perniagaan yang tertumpu kepada pemaju, Microsoft selama ini telah memberi sokongan pengguna melalui newsgroup Usenet dan Jaringan Sejagat, dan mengurniakan status Microsoft MVP kepada sukarelawan yang didapati banyak membantu pelanggan syarikat.
1972–1985: Pengasasan
Microsoft memasuki perniagaan sistem pengendalian (OS) pada tahun 1980 dengan versi Unix dipanggil Xenix, tetapi MS-DOS yang mengukuhkan penguasaan syarikat. IBM memberikan kontrak kepada Microsoft pada November 1980 untuk menyediakan versi OS CP/M untuk digunakan dalam IBM Personal Computer (IBM PC). Untuk perjanjian ini, Microsoft membeli klon CP/M yang dipanggil 86-DOS daripada Seattle Computer Products yang dijenamakannya sebagai MS-DOS, walaupun IBM menjenamakan semulanya kepada IBM PC DOS. Microsoft mengekalkan pemilikan MS-DOS berikutan pelancaran PC IBM pada Ogos 1981. IBM telah membuat hak cipta PC IBM BIOS, jadi syarikat lain terpaksa membuat kejuruteraan terbalik supaya perkakasan bukan IBM berfungsi sebagai IBM PC serasi, tetapi tiada sekatan sedemikian digunakan pada sistem pengendalian. Microsoft akhirnya menjadi vendor sistem pengendalian PC terkemuka. Syarikat berkembang menjadi pasaran baharu dengan keluaran Microsoft Mouse pada tahun 1983, serta dengan bahagian penerbitan bernama Microsoft Press. Paul Allen meletak jawatan daripada Microsoft pada tahun 1983 selepas menghidap penyakit Hodgkin. Allen mendakwa dalam Idea Man: A Memoir by the Co-founder of Microsoft bahawa Gates mahu mencairkan bahagiannya dalam syarikat apabila dia disahkan menghidap penyakit Hodgkin kerana Gates menganggap bahawa Allen tidak bekerja cukup keras. Allen kemudian melabur dalam sektor berteknologi rendah, pasukan sukan, hartanah komersial, neurosains, penerbangan angkasa lepas dan banyak lagi.
1985–1994: Windows dan Office
thumb|[[Windows 1.0 telah dikeluarkan pada 20 November 1985, sebagai versi pertama barisan Microsoft Windows]] Microsoft mengeluarkan Microsoft Windows pada 20 November 1985, sebagai sambungan grafik untuk MS-DOS, walaupun setelah mula membangunkan OS/2 bersama dengan IBM pada Ogos sebelumnya. Microsoft memindahkan ibu pejabatnya dari Bellevue ke Redmond, Washington, pada 26 Februari 1986, dan diumumkan pada 13 Mac, dengan peningkatan yang terhasil dalam saham menyebabkan terhasilnya empat bilionair dan 12,000 jutawan daripada pekerja Microsoft. Microsoft mengeluarkan versi OS/2nya kepada pengeluar peralatan asal (OEM) pada 2 April 1987. Pada tahun 1990, Suruhanjaya Perdagangan Persekutuan meneliti Microsoft untuk kemungkinan pakatan sulit disebabkan perkongsian dengan IBM, menandakan permulaan lebih sedekad pertembungan undang-undang dengan kerajaan. Sementara itu, syarikat itu sedang menghasilkan Microsoft Windows NT, yang banyak berdasarkan salinan kod OS/2 mereka. Ia dihantar pada 21 Julai 1993, dengan modular baru kernel dan 32-bit Win32 antara muka pengaturcaraan aplikasi (API), menjadikannya lebih mudah untuk memindahkan daripada 16-bit (berasaskan MS-DOS) Windows. Microsoft memaklumkan IBM tentang Windows NT, dan perkongsian OS/2 merosot.
Pada tahun 1990, Microsoft memperkenalkan suite Microsoft Office yang menggabungkan aplikasi berasingan seperti Microsoft Word dan Microsoft Excel. Pada 22 Mei, Microsoft melancarkan Windows 3.0, menampilkan grafik antara muka pengguna yang diperkemas dan keupayaan mod dilindungi yang dipertingkatkan untuk pemproses Intel 386, dan kedua-dua Office dan Windows menjadi dominan di kawasan masing-masing.
Pada 27 Julai 1994, Bahagian Anti Amanah Jabatan Kehakiman memfailkan kenyataan kesan kompetitif yang berbunyi: "Bermula pada tahun 1988, dan berterusan sehingga 15 Julai 1994, Microsoft mendorong banyak OEM untuk melaksanakan lesen 'setiap pemproses' anti-persaingan. Di bawah lesen setiap pemproses, OEM membayar Microsoft royalti untuk setiap komputer yang dijualnya yang mengandungi mikropemproses tertentu, sama ada OEM menjual komputer dengan sistem pengendalian Microsoft atau sistem pengendalian bukan Microsoft. Sebenarnya, bayaran royalti kepada Microsoft apabila tiada produk Microsoft digunakan bertindak sebagai penalti, atau cukai, ke atas penggunaan sistem pengendalian PC pesaing oleh OEM. Sejak tahun 1988, penggunaan lesen setiap pemproses oleh Microsoft telah meningkat."
1995–2007: Menjelajah ke Web, Windows 95, Windows XP dan Xbox
Microsoft semakin tampak dalam perniagaan perkakasan berikutan Xbox, pada tahun 2006 telah mengeluarkan siri pemain media digital Zune, pengganti platform perisian sebelumnya Portable Media Center. Ini diperluaskan pada komitmen perkakasan sebelumnya daripada Microsoft berikutan Microsoft Mouse asalnya pada tahun 1983; setakat 2007 syarikat itu menjual papan kekunci berwayar terlaris (Natural Ergonomic Keyboard 4000), tetikus (IntelliMouse), dan kamera web desktop (LifeCam) di Amerika Syarikat. Pada tahun itu syarikat itu turut melancarkan "jadual digital" Surface, kemudian dinamakan semula PixelSense.
2011–2014: Windows 8/8.1, Xbox One, Outlook.com dan peranti Surface
Pada Julai 2012, Microsoft menjual 50% pegangannya dalam MSNBC, yang telah dijalankan sebagai usaha sama dengan NBC sejak 1996. Pada 1 Oktober, Microsoft mengumumkan hasratnya untuk melancarkan operasi berita, sebahagian daripada wajah baharu MSN, dengan Windows 8 lewat pada bulan tersebut. Pada 26 Oktober 2012, Microsoft melancarkan Windows 8 dan Microsoft Surface. Tiga hari kemudian, Windows Phone 8 telah dilancarkan. Untuk menghadapi potensi peningkatan dalam permintaan untuk produk dan perkhidmatan, Microsoft membuka beberapa "kedai percutian" di seluruh AS untuk melengkapkan peningkatan bilangan Microsoft Store "bata-dan-mortar" (menawarkan produk dan perkhidmatan bersemuka secara depan dengan pelanggan) yang dibuka pada 2012. Pada 29 Mac 2013, Microsoft melancarkan Patent Tracker (Penjejak Paten). Pada Ogos 2012, Jabatan Polis Bandar New York mengumumkan perkongsian dengan Microsoft untuk pembangunan Domain Awareness System (Sistem Kesedaran Domain) yang digunakan untuk pemantauan polis di New York City. kanan|thumb|Konsol [[Xbox One, dikeluarkan pada 2013]] Kinect, peranti input penderia gerakan yang dibuat oleh Microsoft dan direka sebagai pengawal permainan video, mula diperkenalkan pada November 2010, telah dinaik taraf untuk keluaran 2013 bagi konsol permainan video Xbox One. Keupayaan Kinect telah didedahkan pada Mei 2013: kamera 1080p ultra lebar, berfungsi dalam gelap disebabkan oleh penderia inframerah, kuasa pemprosesan yang lebih tinggi dan perisian baharu, keupayaan untuk membezakan antara pergerakan halus (seperti pergerakan ibu jari), dan menentukan kadar denyutan jantung pengguna dengan melihat wajah mereka. Microsoft memfailkan permohonan paten pada tahun 2011 yang mencadangkan bahawa perbadanan itu boleh menggunakan sistem kamera Kinect untuk memantau tingkah laku penonton televisyen sebagai sebahagian daripada rancangan untuk membuat pengalaman menonton lebih interaktif. Pada 19 Julai 2013, saham Microsoft mengalami peratusan jualan terbesar sehari sejak tahun 2000, selepas laporan suku keempatnya menimbulkan kebimbangan di kalangan pelabur mengenai paparan buruk kedua-dua Windows 8 dan tablet Surface. Microsoft mengalami kerugian lebih daripada AS$32 billion. Selaras dengan perniagaan PC yang semakin matang, pada Julai 2013, Microsoft mengumumkan bahawa ia akan menyusun semula perniagaan itu kepada empat bahagian perniagaan baharu, iaitu Sistem Operasi, Aplikasi, Awan dan Peranti. Semua bahagian terdahulu akan dibubarkan kepada bahagian baharu tanpa sebarang pengurangan tenaga kerja. Pada 3 September 2013, Microsoft bersetuju untuk membeli unit mudah alih Nokia pada harga $7 billion, mengikuti Amy Hood mengambil peranan sebagai CFO.
2014–2020: Windows 10, Microsoft Edge dan HoloLens
thumb|[[Satya Nadella menggantikan Steve Ballmer sebagai CEO Microsoft pada Februari 2014]] Pada 4 Februari 2014, Steve Ballmer meletakkan jawatan sebagai CEO Microsoft dan digantikan oleh Satya Nadella, yang sebelum ini mengetuai bahagian Awan dan Perusahaan Microsoft. Pada hari yang sama, John W. Thompson mengambil alih peranan pengerusi, menggantikan Bill Gates, yang terus mengambil bahagian sebagai penasihat teknologi. Thompson menjadi pengerusi kedua dalam sejarah Microsoft. Pada 25 April 2014, Microsoft memperoleh Peranti dan Perkhidmatan Nokia dengan harga $7.2 billion. Anak syarikat baharu ini ialah dinamakan semula Microsoft Mobile Oy. Pada 15 September 2014, Microsoft memperoleh syarikat pembangunan permainan video Mojang, yang terkenal dengan Minecraft, untuk $2.5 bilion. Pada 8 Jun 2017, Microsoft memperoleh Hexadite, sebuah firma keselamatan Israel, dengan harga $100 juta.
thumb|Angkasawan [[Apollo 11 Buzz Aldrin menggunakan set kepala realiti campuran Microsoft HoloLens pada September 2016]] Pada Ogos 2018, Toyota Tsusho memulakan perkongsian dengan Microsoft untuk mencipta alatan penternakan ikan menggunakan suite aplikasi Microsoft Azure untuk teknologi Internet of things (IoT) yang berkaitan dengan pengurusan air. Dibangunkan sebahagiannya oleh penyelidik dari Universiti Kindai, mekanisme pam air menggunakan kecerdasan buatan untuk mengira bilangan ikan pada tali sawat penghantar, menganalisis bilangan ikan dan menyimpulkan keberkesanan aliran air daripada data yang disediakan oleh ikan. program komputer khusus yang digunakan dalam proses terletak di bawah Pembelajaran Mesin Azure dan platform Azure IoT Hub. Pada September 2018, Microsoft telah menghentikan Skype Classic. Pada 10 Oktober 2018, Microsoft menyertai komuniti Open Invention Network walaupun memegang lebih daripada 60,000 paten. Pada November 2018, Microsoft bersetuju untuk membekalkan 100,000 Microsoft HoloLens set kepala kepada tentera Amerika Syarikat untuk "meningkatkan kematian dengan meningkatkan keupayaan untuk mengesan, membuat keputusan dan melibatkan diri di hadapan musuh." Pada bulan November 2018, Microsoft memperkenalkan Azure Multi-Factor Authentication untuk Microsoft Azure. Pada Disember 2018, Microsoft mengumumkan Project Mu, keluaran sumber terbuka teras Unified Extensible Firmware Interface (UEFI) yang digunakan dalam Produk Microsoft Surface dan Hyper-V. Projek ini mempromosikan idea Firmware as a Service (Perisian Tegar sebagai Perkhidmatan). Pada bulan yang sama, Microsoft mengumumkan [ [sumber terbuka]] pelaksanaan Windows Forms dan Windows Presentation Foundation (WPF) yang akan membolehkan pergerakan selanjutnya syarikat ke arah pelepasan telus rangka kerja utama yang digunakan dalam membangunkan aplikasi dan perisian desktop Windows. Disember juga menyaksikan syarikat itu menghentikan projek Microsoft Edge yang memihak kepada hujung belakang Chromium untuk penyemak imbas mereka. Pada 20 Februari 2019, Microsoft Corp berkata ia akan menawarkan perkhidmatan keselamatan sibernya AccountGuard kepada 12 pasaran baharu di Eropah termasuk Jerman, Perancis dan Sepanyol, untuk menutup jurang keselamatan dan melindungi pelanggan dalam ruang politik daripada penggodaman. Pada Februari 2019, ratusan pekerja Microsoft membantah pencatutan perang syarikat itu daripada kontrak $480 juta untuk membangunkan set kepala realiti maya untuk Tentera Amerika Syarikat.
2020–kini: Pemerolehan, Xbox Series X/S dan Windows 11
Pada 26 Mac 2020, Microsoft mengumumkan bahawa ia telah memperoleh Affirmed Networks untuk kira-kira $1.35 bilion. Disebabkan oleh pandemik COVID-19, Microsoft menutup semua kedai runcitnya selama-lamanya kerana kebimbangan kesihatan. Pada 22 Julai 2020, Microsoft mengumumkan rancangan untuk menutup perkhidmatan Mixernya, merancang untuk memindahkan rakan kongsi sedia ada ke Facebook Gaming. Pada 31 Julai 2020, dilaporkan bahawa Microsoft sedang berbincang untuk memperoleh TikTok selepas pentadbiran Trump mengarahkan ByteDance untuk dinyahlabur pemilikan permohonan kepada A.S. Pada 3 Ogos 2020, selepas spekulasi mengenai perjanjian itu, Donald Trump menyatakan bahawa Microsoft boleh membeli permohonan itu, walau bagaimanapun ia harus dilengkapkan selewat-lewatnya pada 15 September 2020, dan Jabatan Perbendaharaan Amerika Syarikat harus menerima sebahagian jika ia perlu diteruskan. Pada 5 Ogos 2020, Microsoft menghentikan ujian penstriman permainan xCloud untuk peranti iOS. Menurut Microsoft, masa depan xCloud pada iOS masih tidak jelas dan berpotensi berada di luar tangan Microsoft. Apple telah mengenakan had yang ketat pada "klien desktop jarak jauh" yang bermaksud aplikasi hanya dibenarkan untuk menyambung ke peranti hos milik pengguna atau konsol permainan yang dimiliki oleh pengguna. Pada 21 September 2020, Microsoft mengumumkan hasratnya untuk memperoleh syarikat permainan video ZeniMax Media, syarikat induk Bethesda Softworks, dengan harga kira-kira $7.5 bilion, dengan perjanjian itu dijangka berlaku pada separuh kedua fiskal 2021 tahun. Pada 9 Mac 2021, pemerolehan telah dimuktamadkan dan ZeniMax Media menjadi sebahagian daripada bahagian Xbox Game Studios Microsoft. Jumlah harga perjanjian itu ialah $8.1 bilion. Pada 22 September 2020, Microsoft mengumumkan bahawa ia mempunyai lesen eksklusif untuk menggunakan penjana bahasa kecerdasan buatan GPT-3 OpenAI. Versi sebelumnya GPT-3, dipanggil GPT-2, menjadi perbualan utama kerana "terlalu berbahaya untuk dikeluarkan" dan mempunyai banyak keupayaan, termasuk mereka bentuk tapak web, memberi preskripsi ubat, menjawab soalan dan menulis artikel. Pada 10 November 2020, Microsoft mengeluarkan konsol permainan video Xbox Series X dan Xbox Series S. Pada April 2021, Microsoft berkata bahawa ia akan membeli Nuance Communications dengan harga kira-kira $16 bilion secara tunai. Pada tahun 2021, sebahagiannya disebabkan oleh pendapatan suku tahunan yang kukuh yang didorong oleh pandemik COVID-19, penilaian Microsoft mencecah hampir $2 trilion. Peningkatan keperluan untuk kerja jarak jauh dan pendidikan jarak jauh meningkatkan permintaan untuk perkhidmatan pengkomputeran awan dan meningkatkan jualan permainan syarikat.
Pada 24 Jun 2021, Microsoft mengumumkan Windows 11 semasa strim langsung. Pengumuman itu datang dengan kekeliruan selepas Microsoft mengumumkan Windows 10 akan menjadi versi terakhir sistem pengendalian; ditetapkan untuk dikeluarkan pada Musim Gugur 2021. Ia telah dikeluarkan kepada orang ramai pada 5 Oktober 2021. Pada Oktober 2021, Microsoft mengumumkan bahawa ia mula melancarkan sokongan penyulitan hujung ke hujung (E2EE) untuk panggilan Microsoft Teams untuk menjamin komunikasi perniagaan semasa menggunakan perisian persidangan video. Pengguna boleh memastikan bahawa panggilan mereka disulitkan dan boleh menggunakan kod keselamatan yang kedua-dua pihak dalam panggilan mesti mengesahkan pada hujung masing-masing. Pada 7 Oktober, Microsoft memperoleh Ally.io, perkhidmatan perisian yang mengukur kemajuan syarikat berbanding OKR. Microsoft merancang untuk memasukkan Ally.io ke dalam keluarga Viva produk pengalaman pekerjanya. Pada 18 Januari 2022, Microsoft mengumumkan pemerolehan pembangun permainan video Amerika dan syarikat induk Activision Blizzard dalam urus niaga semua tunai bernilai $68.7 bilion. Activision Blizzard paling terkenal untuk menghasilkan francais, termasuk tetapi tidak terhad kepada Warcraft, Diablo, Call of Duty,  StarCraft, Candy Crush Saga dan Overwatch. Activision dan Microsoft masing-masing mengeluarkan kenyataan mengatakan pengambilalihan itu adalah untuk memanfaatkan perniagaan mereka dalam metaverse, ramai yang melihat pengambilalihan studio permainan video Microsoft sebagai percubaan untuk bersaing dengan Meta Platforms, dengan TheStreet merujuk kepada Microsoft yang ingin menjadi "Disney metaverse". Microsoft tidak mengeluarkan kenyataan berhubung kontroversi undang-undang Activision baru-baru ini mengenai penderaan pekerja, tetapi laporan telah mendakwa bahawa Ketua Pegawai Eksekutif Activision Bobby Kotick, sasaran utama kontroversi itu, akan meninggalkan syarikat selepas pengambilalihan dimuktamadkan. Perjanjian itu dijangka ditutup pada 2023.
Bahagian-bahagian pengeluaran
Demi menjejaki prestasi setiap unit dan menugaskan tanggungjawab dengan lebih terperinci, Microsoft disusun semula menjadi tujuh kumpulan perniagaan teras—setiap satunya sebuah entiti kewangan berasingan—pada bulan April 2002. Kemudian, pada 20 September 2005, Microsoft mengumumkan satu perasionalan ketujuh-tujuh kumpulan perniagaannya menjadi tiga bahagian teras yang wujud pada hari ini: kumpulan-kumpulan Klien Windows, MSN dan Pelayan dan Alatan digabungkan menjadi Bahagian Produk dan Perkhidmatan Platform Microsoft (Microsoft Platform Products and Services Division); kumpulan-kumpulan Pekerja Maklumat dan Penyelesaian Perniagaan Microsoft digabungkan menjadi Bahagian Perniagaan Microsoft (Microsoft Business Division); dan kumpulan-kumpulan Perkakasan Mobil dan Tetap dan Rumah dan Hiburan digabungkan menjadi Bahagian Hiburan dan Peranti Microsoft (Microsoft Entertainment and Devices Division).
Bahagian Keluaran dan Perkhidmatan Platform Microsoft
thumb|Logo terkini [[Microsoft Windows, salah satu produk paling popular keluaran Microsoft.]]
Bahagian ini menghasilkan produk kemegahan Microsoft, iaitu sistem pengendalian Windows. Windows telah dihasilkan dalam pelbagai versi, termasuk Windows 3.1, Windows 95, Windows 98, Windows 2000, Windows 2000 Server, Windows Me, Windows Server 2003, Windows XP, Windows Vista, dan Windows 7. Hampir semua komputer peribadi serasi IBM dipasangkan dengan Windows. Versi desktop Windows terkini yang ialah Windows Vista. Perkhidmatan dalam talian MSN, stesen televisyen kabel MSNBC dan majalah dalam talian Microsoft Slate semuanya digolongkan di bawah bahagian ini. (Slate dibeli oleh The Washington Post pada 21 Disember 2004.) Pada akhir tahun 1997, Microsoft membeli Hotmail, perkhidmatan webmail paling terkenal, lalu menjenamakannya semula sebagai "Windows Live Mail". Pada tahun 2006, Microsoft memperkenalkan Windows Live Messenger, satu klien perkhidmatan mesej segera, untuk bersaing dengan AOL Instant Messenger yang turut popular. Seiringan dengan pengenalan Windows Vista, MSN Messenger menjadi Windows Live Messenger.
Microsoft Visual Studio ialah set alatan pengaturcaraan dan pengkompliasi buatan syarikat ini. Produk perisian ini beroerientasikan GUI dan mudah berpaut dengan API Windows, tetapi perlu dikonfigurasi secara khusus jika digunakan dengan pustaka bukan Microsoft. Versi terkini ialah Visual Studio 2005. Versi sebelumnya, Visual Studio.Net 2003, dinamakan sempena inisiatif .NET, satu inisiatif pemasaran Microsoft yang meliputi sebilangan teknologi. Definasi Microsoft untuk .NET terus mengalami evolusi. Mulai tahun 2004, .NET bertujuan memudahkan pemajuan aplikasi berasaskan Microsoft Windows yang menggunakan Internet dengan mengaturkan sistem komunikasi Microsoft yang baru bernama Indigo (sekarang dinamakan Windows Communication Foundation). Ini bertujuan menyelesaikan beberapa isu yang dahulunya diperkenalkan oleh rekaan DLL Microsoft yang menjadikannya agak sukar, kadang-kala mustahil, untuk mengendali, memasangkan pelbagai versi pakej perisian yang kompleks dalam sistem yang sama, dna menawarkan platform pembangunan yang lebih konsisten untuk semua aplikasi Windows (lihat Infrastruktur Bahasa Sepunya). Tambahan pula, syarikat ini menubuhkan satu set program pensijilan untuk mengenal pasti individu yang berkepakaran dalam perisiannya dan penyelesaian masalah. Serupa dengan penawaran oleh Cisco, Sun Microsystems, Novell, IBM, dan Oracle Corporation, ujian-ujian ini direka untuk mengenal pasti satu set kemahiran minimal dalam peranan tertentu; ini termasuk pemaju ("Microsoft Certified Solution Developer"), penganalisa sistem/rangkaian ("Microsoft Certified Systems Engineer"), pelatih ("Microsoft Certified Trainers") dan pentadbir ("Microsoft Certified Systems Administrator" dan "Microsoft Certified Database Administrator").
Microsoft menawarkan satu set perisian pelayan berjudul Windows Server System. Windows Server 2003, satu sistem pengendalian untuk pelayan rangkaian, ialah teras kepada barisan Windows Server System. Satu lagi produk pelayan, Systems Management Server, ialah satu koleksi alatan yang menawarkan kebolehan kawalan jauh, pengurusan tampung, pengedaran perisian dan inventori perkakasan/erisian. Produk pelayan lain termasuk:
Pada tahun 2009, menurut Migs.biz, Microsoft telah menghentikan beberapa pekerja akibat dari masalah krisis kewangan global.
Bahagian Perniagaan
thumb|245px|left|Pintu utama ke bangunan 17 di kampus utama bangunan syarikat di Redmond.
Bahagian Perniagaan Microsoft menghasilkan Microsoft Office, iaitu siri perisian pejabat syarikat ini. Produk perisian ini termasuk Word (pemproses kata), Access (aplikasi pangkalan data relasional peribadi), Excel (program hamparan elektronik), Outlook (perisian usahasama Windows sahaja, sering digunakan bersama Exchange Server), PowerPoint (perisian pembentangan), dan Publisher (perisian penerbitan atas meja). Tidak lama kemudian, sebilangan produk lain ditambah bersempena pengeluaran Office 2003 termasuk Visio, Project, MapPoint, InfoPath dan OneNote.
Bahagian ini menumpu perhatian kepada pemajuan perisian pengurusan kewangan dan perniagaan untuk kegunaan syarikat. Produk-produk ini termasuk produk-produk bekas keluaran Business Solutions Group, yang diasaskan pada bulan April 2001 melalui pengambilalihan Great Plains. Kemudiannya, Navision diambil untuk memberi kemasukan yang serupa ke dalam pasaran Eropah, maka keluarnya Microsoft Dynamics NAV pada tahun 2006 seperti yang dirancangkan. Pasaran kumpulan Axapta dan Solomon yang memenuhi keperluan pasaran yang serupa, dijangka digabungkan dengan keluaran Navision dan Great Plains menjadi platform sepunya bergelar Microsoft Dynamics.
Bahagian Hiburan dan Peranti
Microsoft telah mencuba untuk mengembangkan jenama Windows ke pelbagai pasaran lain, dengan produk-produk seperti Windows CE untuk PDAs dan produk Smartphone "dikuasakan Windows". Mula-mulanya Microsoft memasuki pasaran mobil melalui Windows CE untuk peranti mudah alih, yang kini berkembang menjadi Windows Mobile 6. Tumpuan sistem pengendalian ini adalah terhadap peranti yang mana OS itu sendiri tidak semestinya boleh dilihat pengguna akhir, terutamanya perlengkapan dan kereta. Syarikat ini mengeluarkan MSN TV, dahulunya WebTV, satu perlengkapan Internet berasaskan televisyen. Microsoft pernah menjual produk Perakam Video Digital (DVR) atas set bernama UltimateTV yang membolehkan penggunak untuk merakam sebanyak 35 jam rancangan televisyen dari sebuah pembekal televisyen satelit terus-ke-rumah iaitu DirecTV. Ini dijadikan pesaing utama di UK kepada perkhidmatan SKY + oleh British Sky Broadcasting milik Rupert Murdoch. UltimateTV sudahpoun dihentikan, dan DirecTV memilih untuk memasarkan DVR dari TiVo Inc. sebelum kemudiannya beralih ke jenama DVR sendiri.
Microsoft menjual permainan komputer yang dikendali dalam PC Windows, termasuk judul-judul seperti Age of Empires, Halo dan siri Microsoft Flight Simulator. Microsoft menghasilkan sebarisan kerja rujukan yang merangkumi ensiklopedia dan atlas di bawah nama Encarta. Microsoft Zone menghoskan permainan percuma, premium dan runcit yang mana pemain boleh bersaing sesama sendiri dan dalam kejohanan. Microsoft memasuki pasaran konsol permainan berbilion-bilion dolar yang didominasi Sony dan Nintendo pada akhir tahun 2001, dengan pengeluaran Xbox. Syarikat ini memajukan dan menerbit permainan video sendirinya untuk konsol ini, dengan bantuan anak syarikat sendirinya Microsoft Game Studios, di samping penerbit permainan video Xbox pihak ketiga seperti Electronic Arts dan Activision yang membayar yuran perlesenan untuk menerbit permainan untuk sistem itu. Xbox juga diwarisi Xbox 360 yang dilancarkan pada 22 November 2005 di Amerika Utara dan negara-negara lain. Dengan adanya Xbox 360, Microsoft berharap untuk mengimbangi kerugian yang dialami dengan Xbox asal. Bagaimanapun, Microsoft membuat keputusan yang dianggap sebagai penuh kontroversi dalam komuniti permainan video, seperti menjual dua versi berlainan bagi sistem ini, serta menawarkan keserasian ke belakang untuk judul permainan Xbox tertentu sahaja. Selain produk Xbox, Microsoft juga memasarkan sebilangan perkakasan berkaitan komputer yang lain, termasuk tetikus, papan kekunci, kayu ria, dan pad permainan, bersama pengawal permainan yang lain yang kebanyakan pengeluarannya disumberkan ke syarikat lain.
Kesan ekonomi
Salah satu wawasan penting yang digariskan oleh Bill Gates untuk syarikatnya adalah "membolehkan stesen kerja menjalankan perisian kami di setiap meja, dan penting sekali di setiap rumah."
Microsoft bertapak di pasaran-pasaran selain sistem pengendalian dan perisian pejabat, dengan aset-aset seperti rangkaian televisyen kabel MSNBC, portal Internet MSN, dan ensiklopedia multimedia Microsoft Encarta. Syarikat ini juga memasarkan keluaran perkakas komputer seperti tetikus Microsoft dan keluaran hiburan rumah seperti Xbox, Xbox 360, Zune dan MSN TV.
Budaya pengguna
Rujukan teknikal untuk para pembangun dan rencana-rencana untuk pelbagai majalah terbitan Microsoft seperti Microsoft Systems Journal (MSJ) boleh didapati melalui Microsoft Developer Network (MSDN). MSDN juga menawarkan khidmat langganan kepada pengguna syarikat dan individu. Pelanggan yang membayar lebih biasanya dapat mencuba versi beta bagi perisian Microsoft yang belum keluar. Baru-baru ini, Microsoft telah melancarkan laman komuniti Channel9 untuk para pembangun dan pengguna yang menawarkan pelbagai ciri-ciri moden seperti wiki dan forum Internet. Sebuah lagi laman komuniti yang menawarkan videocast harian dan pelbagai perkhidmatan lain iaitu On10.net, dilancarkan pada 3 Mac 2006.
Kebanyakan khidmat sokongan teknikal percuma yang didapati dari Microsoft disediakan melalui kumpulan berita Usenet (sebelumnya disediakan di CompuServe). Setiap keluaran Microsoft pasti adanya beberapa kumpulan berita yang sentiasa dipantau oleh kakitangan Microsoft. Ahli-ahli yang berguna dalam kumpulan berita boleh dipilih oleh teman-teman atau kakitangan Microsoft untuk taraf Microsoft Most Valuable Professional (MVP), yang mengurniakan suatu status sosial istimewa kepada mereka, di samping boleh meraih anugerah dan macam-macam lagi manfaat.
Struktur korporat
Syarikat ini dipimpin oleh Lembaga Pengarah yang terdiri daripada 10 orang, kebanyakannya orang luar (mengikut adat syarikat awam). Ahli-ahli lembaga pengarah masa kini ialah: Steve Ballmer, James Cash, Jr., Dina Dublon, Bill Gates, Raymond Gilmartin, Reed Hastings, David Marquardt, Charles Noski, Helmut Panke, dan Jon Shirley. Kesemua 10 ahli lembaga dilantik setiap tahun di mesyuarat pemegang saham tahun, dan sesiapa yang tidak meraih majoriti undian mesti menyerahkan perletakan jawatan kepada lemmbaga yang seterusnya menentukan sama ada untuk menerima perletakan jawatan atau sebaliknya. Terdapat lima jawatankuasa dalam lembaga yang menyelia hal-hal lebih terperinci, merangkumi Jawatankuasa Audit (Audit Committee) yang menangani perihal perakaunan dengan syarikat termasuk mengaudit dan laporan; Jawatankuasa Pampasan (Compensation Committee) yang meluluskan pampasan kepada CEO dan kakitangan lain; Jawatankuasa Kewangan (Financial Committee) yang menguruskan hal-hal kewangan seperti mencadangkan penggabungan dan pengambilalihan; Jawatankuasa Tadbir Urus dan Pelantikan (Governance and Nominating Committee) yang menguruskan pelbagai hal-hal korporat seperti termasuk pelantikan lembaga; dan Jawatankuasa Pelantikan Antiamanah (Antitrust Compliance Committee) yang bertanggungjawab menghindari amalan syarikat dari melanggar undang-undang antiamanah.
Selain lima jawatankuasa tadi, juga terdapat pelbagai aspek lain dalam struktur korporat Microsoft. Hal-ehwal antarabangsa diuruskan oleh Pasukan Eksekutif (Executive Team) yang terdiri daripada 16 pegawai syarikat di seluruh dunia dan memikul pelbagai tugas termasuk memastikan para pekerja memahami budaya perniagaan Microsoft. 16 pegawai Pasukan Eksekutif termasuk Pengerusi dan Ketua Arkitek Perisian, CEO, Peguam Am dan Setiausaha, CFO, naib presiden kanan dan kumpulan dari unit-unit perniagaan, CEO kawasan Eropah, Timur Tengah dan Afrika; dan ketua-ketua Jualan, Pemasaran, dan Perkhidmatan Sedunia; Sumber Manusia; dan Pemasaran Korporat. Selain Pasukan Eksekutif juga adanya Majlis Kakitangan Korporat (Corporate Staff Council) yang menguruskan semua fungsi kakitangan utama syarikat, termasuk meluluskan dasar korporat. Majlis Kakitangan Korporat terdiri daripada pekerja dari kumpulan-kumpulan Undang-Undang dan Hal-Ehwal Korporat, Kewangan, Sumber Manusia, Pemasaran Korporat, dan Strategi dan Dasar Tinggi di Microsoft. Pegawai Eksekutif lain termasuk Presiden dan Naib Presiden untuk pelbagai bahagian keluaran, ketua bahagian pemasaran, dan CTO, dan lain-lain lagi.
Kepelbagaian
Microsoft menggaji ramai pekerja asing di samping pekerja tempatan, dan menentang keras pengehadan visa H1B yang membolehkan syarikat Amerika Syarikat mengambil kerja pekerja-pekerja asing tertentu. Bill Gates mendakwa pengehadan H1B menyukarkan pencarian pekerja.
Anti-persaingan
Sejak 1980-an lagi, Microsoft banyak mencuri tumpuan kontroversi dalam industri komputer. Kebanyakan bidasan terhadapnya adalah mengenai taktik perniagaannya yang disifatkan dengan cogan kata "embrace, extend and extinguish" (peluk, luaskan dan hapuskan). Pada mulanya, Microsoft memeluk piawaian atau produk yang bersaing, kemudian meluaskannya untuk mengeluarkan versi sendiri yang belum serasi dengan piawaian, lama-kelamaan menghapuskan pesaing yang tidak boleh menggunakan sistem baru Microsoft. Ini antara taktik-taktik yang mencetuskan tuntutan mahkamah oleh syarikat lain dan kerajaan, yang mengakibatkan Microsoft menghadapi tindakan berbilion dolar. Pada Januari 2009, Opera Software ASA memfailkan aduan kepada Suruhanjaya Eropah bahawa penyertaan Internet Explorer dalam komputer peribadi yang dilengkapi Windows mencabuli undang-undang persaingan Eropah.
Kebebasan dan privasi
Penyokong perisian percuma bimbang akan penyertaan Microsoft dalam Trusted Computing Platform Alliance (TCPA). Sekumpulan syarikat yang hendak melaksanakan inisiatif Trusted Computing (yang mana sesebuah komputer bukan sahaja dilindungi untuk pengguna, bahkan juga dilindungi dari pemiliknya juga), TCPA dikecam kerana membolehkan pembangun perisian dan pengawal platform menguatkuasa sekatan sembarangan terhadap cara penggunaan perisian dan perjalanan komputer.
"“Perbadanan-perbadanan media besar (termasuk syarikat filem dan rakaman), bersama dengan syarikat-syarikat komputer seperti Microsoft dan Intel, berancang untuk memaksa komputer anda mematuhi mereka dan bukannya anda.”"
- Richard Stallman, pengasas Yayasan Perisian Bebas
Pendukung perisian percuma juga bimbang akan galakan Microsoft terhadap pengurusan hak digital (Digital Rights Management, DRM) dan perbandingan jumlah pembelanjaan pemilikan (TCO) dengan kempen "Get the facts" (Fahamilah faktanya). DRM ialah teknologi yang membolehkan penyedia kandungan mengenakan sekatan terhadap kegunaan media digital dalam perkakas pengguna. Oleh yang demikian, dibimbangkan bahawa teknologi sebegini mungkin menyalahi penggunaan wajar dan hak-hak lain, terutama sekali memandangkan pengguna akan disekat dari kegiatan-kegiatan seperti adunan semula atau penyalinan bahan-bahan untuk kegunaan peribadi atau menjual semula bahan-bahan tersebut.
Gambaran salah
Kempen "Get the facts" mendakwa bahawa TCO Windows Server lebih rendah berbanding Linux dan menyenaraikan pelbagai hasil kaji selidik sebagai buktinya. Penyokong Linux mengemukakan kajian yang dilakukan sendiri untuk menyangkal dakwaan Microsoft bahawa kos pengurusan Linux lebih rendah berbanding Windows Server. Satu lagi kajian oleh Yankee Group mendakwa bahawa penaiktarafan dari satu versi ke versi lain Windows Server menelan belanja satu perempat hingga satu pertiga dari kos penukaran dari Windows Server ke Linux, walaupun bagi perusahaan besar, dan sebab-sebab lain pengguna meninggalkan pelayan Windows adalah kelebihan keselamatan dan keutuhan pelayan Linux serta peluang melepaskan diri dari "cengkaman" Microsoft.
Voigny
Voigny ialah komun di jabatan di Aube utara-tengah Perancis.
Endang S. Taurina
Endang Sukesih Taurina merupakan seorang penyanyi dan pelakon Indonesia. Ia dikenal luas lewat lagunya yang bertajuk "Apa Yang Kucari" yang sangat berjaya besar di pasaran tanah tinggi dan Malaysia. Selain sebagai penyanyi, ia pun kerap bermain dalam sejumlah sinetron di televisyen. Ia adalah kakak dari penyanyi dan pelakon Ratih Purwasih.
Hacallı, Tartar
Hacallı merupakan sebuah kampung yang terletak di daerah Tartar, Azerbaijan.
Mengurus Hal Ehwal Pelajar
Buku Mengurus Hal Ehwal Pelajar dikarang oleh dan diterbitkan pada 30-Sep-2005 dengan harga Malaysia Barat RM31.00/Malaysia Timur RM34.00(2010). Ia diterbitkan oleh PTS Publications & Distributors Sdn Bhd dalam bahasa Melayu dengan nombor ISBN10 983-3376-17-7.
Lapangan Terbang Cap Carlos Martinez De Pinillo
Lapangan Terbang Cap Carlos Martinez De Pinillo adalah sebuah lapangan terbang yang terletak di bandar Trujillo, Peru.
Lapangan Terbang Cap Carlos Martinez De Pinillo terletak pada kedudukan Latitud S08* 05.0880', Longitud W79* 06.5768' pada ketinggian 32.31 meter dari aras laut..
Sekolah Menengah Kebangsaan USJ 23
Sekolah Menengah Kebangsaan USJ 23 atau nama ringkasnya SMK USJ 23, merupakan sebuah Sekolah Menengah Kebangsaan yang terletak di Jalan Harmoni.
Pada 2009, Sekolah Menengah Kebangsaan USJ 23 memiliki seramai 1391 pelajar. Mempunyai seramai 87 orang guru.2009
Tony Tan Caktiong
Tony Tan Caktiong, (lahir 5 Januari 1953) ialah seorang usahawan dan jutawan Filipina. Beliau ialah pengasas dan pengerusi Jollibee Foods Corporation, dan pengerusi bersama DoubleDragon Properties.
Sekolah Menengah Kebangsaan USJ 23
Sejarah
SMK USJ 23 mula beroperasi pada 1 Januari 2002. Sekolah ini terletak di Daerah Petaling dengan keluasan kawasan 14.8 ekar. Ia merupakan Sekolah Bestari Model B yang terletak di kawasan Bandar UEP Subang Jaya, Selangor Darul Ehsan.
Sekolah ini mempunyai banyak kemudahan fizikal merangkumi Blok Pentadbiran, Blok Bilik Darjah, Blok Utiliti, Blok Makmal, Blok Bengkel, Padang Sekolah, Mini Stadium dan Gelanggang Serba Guna. Pengambilan pertama pelajar sekolah ini adalah seramai 75 orang pelajar tingkatan 1 sahaja dengan tenaga pengajar seramai 16 orang (14 guru perempuan dan 2 orang guru lelaki) dan bilangan kakitangan bukan guru seramai 2 orang.
Pengetua SMK USJ 23 ialah Tuan Haji Abd. Mutalib Bin Abu Amin. Sekolah ini hanya beroperasi pada sesi pagi sahaja dengan bilangan hanya 4 buah kelas iaitu 1 Pluto, 1 Neptune, 1 Uranus, 1 Zuhal. Pada tahun 2003, bilangan pelajar bertambah daripada 75 orang kepada 203 orang (sehingga Mac 2003) yang terdiri daripada pelajar Tingkatan 1 (127 orang) dan pelajar Tingkatan 2 (76 orang) manakala bilangan guru meningkat daripada 16 orang kepada 18 orang (16 guru perempuan dan 2 orang guru lelaki) dan kakitangan bukan guru seramai 6 orang.
Pada tahun 2004, bilangan pelajar seramai 435 orang yang terdiri daripada pelajar Tingkatan 1 hingga Tingkatan 3 dengan bilangan kelas sebnyak 14 buah. Jumlah guru seramai 24 orang (2 lelaki dan 22 perempuan) dan kakitangan bukan guru seramai 7 orang (semua perempuan). Bermula Julai 2004, sekolah menerima Pengetua baharu iaitu Pn. Zuariah Bt Yusoff.
Pada tahun 2005, bilangan pelajar meningkat kepada 684 orang (Tingkatan 1 hingga Tingkatan 4). Sebanyak 22 kelas dibuka pada tahun tersebut, bilangan guru seramai 42 orang manakala bukan guru seramai 7 orang. Pada Oktober 2005, Koperasi SMK USJ 23 Bhd telah ditubuhkan bagi membolehkan para pelajar mempelajari selok-belok asas perniagaan. Semua pelajar diwajibkan menjadi ahli koperasi.
Pada tahun 2006, koperasi sekolah telah didaftarkan dengan pihak ANGKASA. Bilangan pelajar semakin bertambah (921 orang), jumlah kelas (28 buah), bilangan guru (53 orang - 6 lelaki dan 47 perempuan) manakala bukan guru (7 orang). Tahun 2006 merupakan tahun peperiksaan SPM yang pertama bagi sekolah ini.
Pada tahun 2007, bilangan pelajar meningkat 1244 orang, terdiri daripada 33 kelas, bilangan guru 61 orang (9 orang lelaki dan 52 orang perempuan) sementara bukan guru 10 orang. Berlaku perubahan dari segi penjawatan bermula mulai Julai 2007 iaitu Penolong Kanan Pn. Asha Noor Bt Alias telah ditukarkan ke PPD Petaling Utama dan tempatnya digantikan oleh Pn Siti Zaleha Bt Atan, manakala jawatan PK HEM pula disandang oleh Pn Noor Banon Bt Muji. Pn Zuariah Bt Yusoff ditukarkan pada Disember 2007 dan digantikan oleh Pn Rokiah Bt Hashim.